****

**ΕΛΛΗΝΙΚΗ ΔΗΜΟΚΡΑΤΙΑ**

**ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ ΔΥΤΙΚΗΣ ΜΑΚΕΔΟΝΙΑΣ**

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΗN**

**«ΔΙΟΙΚΗΣΗ ΤΗΣ ΕΚΠΑΙΔΕΥΣΗΣ (Π.Μ.Σ.−Δ.Ε.)**

**«M.Sc. in EDUCATION MANAGEMENT»**

**M.Sc. MANEDU**

**ΑΝΑΚΟΙΝΩΣΗ –ΠΡΟΚΗΡΥΞΗ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2019-2020**

**Κοζάνη 4 Απριλίου 2019**

To Τμήμα Διοίκησης Επιχειρήσεων (Κοζάνη) του ΤΕΙ Δυτικής Μακεδονίας σε συνεργασία με το Πανεπιστήμιο Δυτικής Αττικής (Τμήμα Λογιστικής και Χρηματοοικονομικής) Ελλάδα και το Εθνικό Πανεπιστημίου Κιέβου – Ταράς Σεβτσένκο - Σχολή Ψυχολογίας (National University of Kyiv - Taras Shevchenko), Ουκρανία, ανακοινώνει την προκήρυξη για **4η χρονιά** του εγκεκριμένουΔιεθνούςΔιιδρυματικού-Διατμηματικού κοινού Προγράμματος Μεταπτυχιακών Σπουδών (ΠΜΣ) (**ΦEK 4169 τ.β./ 21 Σεπτεμβρίου 2018**) με τίτλο**:**

**«Διοίκηση της Εκπαίδευσης»**

**«Education Management»**  **M.Sc. MANEDU**

Στο πρόγραμμα μεταπτυχιακών σπουδών (Π.Μ.Σ.) γίνονται δεκτοί μετά από επιλογή πτυχιούχοι AEI (Πανεπιστημίων και Τ.Ε.Ι.) της ημεδαπής ή ομοταγών αναγνωρισμένων ιδρυμάτων της αλλοδαπής αφού προσκομίσουν ισοτιμία του τίτλου τους από το αρμόδιο όργανο.

Το Π.Μ.Σ. απονέμει Δίπλωμα Μεταπτυχιακών Σπουδών (Δ. Μ.Σ.) με τίτλο **««Διοίκηση της Εκπαίδευσης»  *και με αγγλικό τίτλο*  *«M.Sc.in* Education Management, M.Sc. MANEDU*»***  Οι τίτλοι Σπουδών του εν λόγω Π.Μ.Σ. απονέμονται από κοινού από το ΤΕΙ Δυτικής Μακεδονίας, Πανεπιστήμιο Δυτικής Αττικής και το Εθνικό Πανεπιστήμιο Κιέβου – Ταράς Σεβτσένκο (Kyiv - Taras Shevchenko, Ουκρανία και σύμφωνα με τις διατάξεις του νόμου 4485/2017 .

Η χρονική διάρκεια του Π.Μ.Σ. είναι τέσσερα (4) διδακτικά εξάμηνα πλήρους φοίτησης συμπεριλαμβανομένης της εκπόνησης μεταπτυχιακής εργασίας.

Το Πρόγραμμα Μεταπτυχιακών Σπουδών στην Διοίκηση της Εκπαίδευσης (Π.Μ.Σ.- Δ-Ε, M.Sc. ΜANEDU) θα λειτουργήσει στις εγκαταστάσεις του ΤΕΙ Δυτικής Μακεδονίας στην Καστοριά και στην Κοζάνη με δύο Τμήματα για το ακαδημαϊκό έτος 2019-2020 :

1. **Α΄ Τμήμα**  στις εγκαταστάσεις του ΤΕΙ Δυτικής Μακεδονίας στην **Κοζάνη.**
2. **Β΄ Τμήμα**  στις εγκαταστάσεις του ΤΕΙ Δυτικής Μακεδονίας στην **Καστοριά.**

Ο μέγιστος αριθμός εισακτέων στο Π.Μ.Σ. –Δ.Ε. ορίζεται για το ακαδημαϊκό έτος 2019-2020 σε σαράντα (40) φοιτητές.

Στην περίπτωση που δεν υπάρξει ικανοποιητικός αριθμός αιτήσεων σε ένα από τα τρία τμήματα, η αξιολόγηση των υποψηφίων θα γίνει ενιαία, συνολικά για όλους τους υποψηφίους. Τα μαθήματα δε, θα διεξαχθούν στην πόλη του Τμήματος που επέλεξαν οι περισσότεροι υποψήφιοι.

Η παρακολούθηση των μαθημάτων είναι υποχρεωτική. Οι παραδόσεις και εξετάσεις των μαθημάτων του προγράμματος σπουδών θα διεξάγονται στην ελληνική και αγγλική γλώσσα. Οι παραδόσεις όλων των μαθημάτων θα γίνονται κανονικά κάθε **Παρασκευή απόγευμα (16.00 έως 22.00) και Σάββατο ( 09.00 έως 15.00 )** καθώς και επιπλέον την Κυριακή μόνο όταν διδάσκουν οι αλλοδαποί καθηγητές, ώστε να δοθεί η δυνατότητα άνετης παρακολούθησης του Π.Μ.Σ. Δ-Ε/ M.Sc. ΜANEDU. Το Πρόγραμμα Σπουδών είναι αναρτημένο στην ιστοσελίδα του TEI Δυτικής Μακεδονίας:

<http://kastoria.teiwm.gr/manedu/>.

Τα δίδακτρα έχουν οριστεί σε 3.000 ευρώ συνολικά για τα δύο έτη του προγράμματος τα οποία μπορούν να καταβληθούν σε τρεις (3) δόσεις: πρώτη δόση 1.000 ευρώ ως προαπαιτούμενη για την εγγραφή στο πρώτο εξάμηνο σπουδών και δύο δόσεις των 1.000 ευρώ η κάθε μία με την έναρξη του δευτέρου και τρίτου εξαμήνου σπουδών.

Όλες οι πληρωμές των διδάκτρων θα πραγματοποιούνται με την αναγραφή του επιθέτου-ονόματος του **υπέρ του Ειδικού Λογαριασμού Κονδυλίων Έρευνας (ΕΛΚΕ) του ΤΕΙ Δυτικής Μακεδονίας με κατάθεση στην Εθνική Τράπεζα Ελλάδος στον λογαριασμό** GR4701103770000037754071258

**ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ ΣΤΟ ΜΕΤΑΠΤΥΧΙΑΚΟ**

1. Αίτηση υποψηφιότητας (αναρτημένη στην ιστοσελίδα του ΠΜΣ-ΜANEDU)
2. Πτυχίο ή Δίπλωμα
3. Αναλυτική βαθμολογία πτυχίου ή διπλώματος
4. Αναλυτικό βιογραφικό σημείωμα όπου πρέπει να αναγράφεται το Α.Φ.Μ του/ης υποψηφίου/ας.
5. Δημοσιευμένες εργασίες – ερευνητική δραστηριότητα.
6. Δύο συστατικές επιστολές από μέλη Δ.Ε.Π. ή από επαγγελματικό φορέα.
7. Πιστοποιητικό γλωσσομάθειας της αγγλικής γλώσσας. Το επαρκές επίπεδο γνώσης της αγγλικής γλώσσας μπορεί να πιστοποιείται και με την κατοχή πτυχίου ή μεταπτυχιακού τίτλου σπουδών αγγλόφωνης χώρας.
8. Τίτλοι σπουδών, εκτός του βασικού, εάν υπάρχουν.
9. Βεβαιώσεις επαγγελματικής δραστηριότητας.
10. Φωτοτυπία διαβατηρίου ή ταυτότητας,
11. Δύο φωτογραφίες

Για την επιλογή των υποψηφίων τα κριτήρια αξιολόγησης και η αντίστοιχη μοριοδότηση είναι τα ακόλουθα:

1. Ο γενικός βαθμός του Πρώτου πτυχίου (20%)
2. Ύπαρξη δεύτερου πτυχίου ή μεταπτυχιακού τίτλου (10%).
3. Ερευνητική δραστηριότητα (εκτός της πτυχιακής/διπλωματικής εργασίας) του υποψηφίου, η οποία αποδεικνύεται με δημοσιεύσεις ή με πιστοποιητικά και βεβαιώσεις για συμμετοχή σε ερευνητικά προγράμματα, η τυχόν υποτροφίες (10%).
4. Η κατοχή Proficiency ή πιστοποιητικού αντίστοιχου επιπέδου που αποδεικνύει την άριστη γνώση της Αγγλικής γλώσσας (μόρια 10%).
5. Αξιολόγηση των συστατικών επιστολών (5%).
6. Επαγγελματική δραστηριότητα του υποψηφίου σε θέσεις διοίκησης σε ιδιωτικές, δημόσιες επιχειρήσεις ή οργανισμούς ή ΝΠΔΔ του εκπαιδευτικού τομέα στην Ελλάδα και το εξωτερικό(20%).
7. Αξιολόγηση της Επιτροπής Συνέντευξης (25%).

Η αξιολόγηση των υποψηφίων φοιτητών , που έχουν προσκομίσει εμπρόθεσμα τα απαιτούμενα δικαιολογητικά γίνεται σε τρεις φάσεις:

**Α' Φάση Προκριματική:**

Η Ειδική Διιδρυματική Επιτροπή (E.Δ.Ε.) ελέγχει όλα των απαιτούμενα δικαιολογητικά και διατηρεί το δικαίωμα να ζητήσει διευκρινιστικά στοιχεία σχετικά με τα δικαιολογητικά που έχουν κατατεθεί ή / και να ζητήσει την πιστοποίηση γνώσεων που θεωρούνται απαραίτητες για την παρακολούθηση του ΠΜΣ-MANEDU.

**Β' Φάση:**

Στη συνέχεια, η Δ.Ε. του Π.Μ.Σ. διαμορφώνει την κατάταξη των υποψηφίων με την κατάρτιση σχετικού πίνακα για την επιλογή των φοιτητών μετά από συνέντευξη του κάθε υποψηφίου. Ο κατάλογος των επιτυχόντων ανακοινώνεται στη Γραμματεία του Τμήματος Διοίκησης Επιχειρήσεων και της Γραμματείας του ΠΜΣ-ΔΕ με σχετικό πρωτόκολλο ανάρτησης. Οι υποψήφιοι μεταπτυχιακοί φοιτητές μπορούν να υποβάλλουν τις ενστάσεις τους σε διάστημα εντός 5 εργάσιμων ημερών.

**Γ Φάση:**

Μετά την εξέταση των ενστάσεων η Ε.Δ.Ε καταρτίζει τον τελικό πίνακα αξιολόγησης. Οι επιτυχόντες υποψήφιοι καλούνται να απαντήσουν γραπτώς, εντός πέντε (5) εργάσιμων ημερών, αν αποδέχονται ή όχι την ένταξη τους στο Πρόγραμμα Μεταπτυχιακών Σπουδών. Η μη απάντηση από επιλεγέντα υποψήφιο, μέσα στην παραπάνω προθεσμία, ισοδυναμεί με άρνηση αποδοχής. Εφόσον υπάρξουν αρνήσεις, η Γραμματεία ενημερώνει τους αμέσως επόμενους στη σειρά αξιολόγησης από το σχετικό κατάλογο επιτυχίας.

**Τα δικαιολογητικά υποψηφιότητας γίνονται δεκτά έως στις 7-10-2019** καθημερινά, τις εργάσιμες ημέρες και ώρες, στην γραμματεία του Προγράμματος Μεταπτυχιακών Σπουδών στην «Διοίκηση της Εκπαίδευσης» (ΠΜΣ-ΔΕ) στην Καστοριά Τ.Κ. 52100 Περιοχή Φούρκα Καστοριάς ή στην Γραμματεία Μεταπτυχιακών Σπουδών του ΤΕΙ Δυτικής Μακεδονίας Κοίλα Κοζάνης 50100 .

Οι υποψήφιοι/ες μπορούν να στείλουν ταχυδρομικώς τα δικαιολογητικά στην Γραμματεία του Προγράμματος Μεταπτυχιακών Σπουδών στην «Διοίκηση της Εκπαίδευσης» (M.Sc. MANEDU), ΤΕΙ Δυτικής Μακεδονίας στην Καστοριά Τ.Κ. 52100 Περιοχή Φούρκα Καστοριάς ή στην Γραμματεία Μεταπτυχιακών Σπουδών του ΤΕΙ Δυτικής Μακεδονίας Κοίλα Κοζάνης 50100.

Πληροφορίες: Στην Γραμματεία Μεταπτυχιακών σπουδών του ΤΕΙ Δυτικής Μακεδονίας στην Καστοριά τηλ.: 2467087181, Φαξ 2467087063 (e.mail: [darvidou@kastoria.teikoz.gr](mailto:darvidou@kastoria.teikoz.gr), κινητό 6997111771 κα Δαρβίδου Κωνσταντία, ώρες 9.00 έως 12.00 και στις ηλεκτρονικές διευθύνσεις του ΤΕΙ–ΔΜ: http://www.teiwm.gr/ και <http://kastoria.teiwm.gr/manedu/>

Ο Πρύτανης του ΤΕΙ Δυτικής Μακεδονίας

Δρ. Στέργιος Γκανάτσιος